CELEX: 32010D0130
Language: sk
Date: 2010-03-01 00:00:00
Title: 2010/130/: Rozhodnutie Komisie z  1. marca 2010 , ktorým sa udeľuje výnimka z vykonávania nariadenia Európskeho parlamentu a Rady (ES) č. 543/2009 o štatistike rastlinnej produkcie, pokiaľ ide o Belgicko, Bulharsko, Českú republiku, Nemecko, Poľsko, Portugalsko a Švédsko [oznámené pod číslom K(2010) 1057]

2.3.2010   
            
            
               SK
            
            
               Úradný vestník Európskej únie
            
            
               L 51/24
            
         ROZHODNUTIE KOMISIE
   z 1. marca 2010,
   ktorým sa udeľuje výnimka z vykonávania nariadenia Európskeho parlamentu a Rady (ES) č. 543/2009 o štatistike rastlinnej produkcie, pokiaľ ide o Belgicko, Bulharsko, Českú republiku, Nemecko, Poľsko, Portugalsko a Švédsko
   [oznámené pod číslom K(2010) 1057]
   (Iba bulharské, české, francúzske, holandské, nemecké, poľské, portugalské a švédske znenie je autentické)
   (2010/130/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 543/2009 z 18. júna 2009 o štatistike rastlinnej produkcie a o zrušení nariadení Rady (EHS) č. 837/90 a (EHS) č. 959/93 (1), a najmä na jeho článok 10 ods. 1,
   so zreteľom na žiadosť Belgicka z 30. júla 2009,
   so zreteľom na žiadosť Bulharska z 20. júla 2009,
   so zreteľom na žiadosť Českej republiky z 30. júla 2009,
   so zreteľom na žiadosť Nemecka z 23. júla 2009,
   so zreteľom na žiadosť Poľska z 31. júla 2009,
   so zreteľom na žiadosť Portugalska z 20. júla 2009,
   so zreteľom na žiadosť Švédska z 30. júla 2009,
   keďže:
   
               (1)
            
            
               V súlade s článkom 10 nariadenia (ES) č. 543/2009 Komisia môže udeliť členským štátom výnimku z vykonávania tohto nariadenia v prípade, že si uplatňovanie tohto nariadenia na ich vnútroštátne štatistické systémy vyžaduje významné úpravy a môže spôsobiť značné praktické problémy.
            
         
               (2)
            
            
               Takéto výnimky by sa mali udeliť Belgicku, Bulharsku, Českej republike, Nemecku, Poľsku, Portugalsku a Švédsku na ich vlastnú žiadosť.
            
         
               (3)
            
            
               V súlade s nariadením (ES) č. 543/2009 členský štát, ktorému sa udelila výnimka, pokračuje v uplatňovaní ustanovení nariadení Rady (EHS) č. 837/90 (2) a (EHS) č. 959/93 (3) počas trvania výnimky.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku zriadeného rozhodnutím Rady 72/279/EHS (4),
            
         PRIJALA TOTO ROZHODNUTIE:
   Článok 1
   1.   Českej republike sa udeľuje výnimka z uplatňovania nariadenia (ES) č. 543/2009 na obdobie, ktoré sa končí 31. decembra 2010.
   2.   Belgicku, Bulharsku, Nemecku, Poľsku, Portugalsku a Švédsku sa udeľuje výnimka z uplatňovania nariadenia (ES) č. 543/2009 na obdobie, ktoré sa končí 31. decembra 2011.
   Článok 2
   Toto rozhodnutie je určené Belgickému kráľovstvu, Bulharskej republike, Českej republike, Spolkovej republike Nemecko, Poľskej republike, Portugalskej republike a Švédskemu kráľovstvu.
   
      V Bruseli 1. marca 2010
      
         
            Za Komisiu
         
         Olli REHN
         
            člen Komisie
         
      
   
   
      (1)  Ú. v. EÚ L 167, 29.6.2009, s. 1.
   
      (2)  Ú. v. ES L 88, 3.4.1990, s. 1.
   
      (3)  Ú. v. ES L 98, 24.4.1993, s. 1.
   
      (4)  Ú. v. ES L 179, 7.8.1972, s. 1.